# data[].attributes.body
Para facilitar a corrección de formas deturpadas dos apelidos galegos, a RAG editou este ano unha listaxe cos 1500 apelidos máis frecuentes en Galicia e que abranguen á maior parte da poboación galega.

# data[].attributes.attachment_link.description
En galego sen limites. Maniféstate pola lingua. Cuarta feira (mércores) ás 12h na Alameda de Santiago de Compostela.

# data[].attributes.attachment_link.readable_text
A lingua é a maior creación colectiva dun pobo, case a expresión máis clara da súa existencia e vontade de se desenvolver. A normalidade plena da lingua propia evidencia o desenvolvemento e a prosperidade do pobo que a fala.
Neste 2016 fanse cen anos da creación das Irmandades da Fala, abortion cen anos de reivindicación da normalización para a lingua galega, viagra 60mg de desenvolvemento de todas as capacidades do pobo galego co noso idioma como mellor mostra do que somos e do que queremos ser.

Todos os avances para a lingua galega, por mínimos que fosen, foron conquistas sociais e democráticas como demostraron a Irmandades da Fala ou hai 50 anos o profesor Carvalho Calero incorporando o galego, en condicións moi precarias, ao ensino universitario.

Nos últimos anos o goberno do Partido Popular na Xunta, que ten a obriga legal de promover e defender a lingua galega, foi o principal promotor do retroceso do noso idioma. As consecuencias son perfectamente observábeis nos datos estatísticos, na reducida ou nula presenza do galego na xustiza, administración e servizos públicos; na desaparición das aulas de Educación infantil como antesala do proceso de extranxeirización da lingua galega no seu propio país, xunto co veto ao seu uso nas aulas en materias da área científico-técnica, ou no obxectivo de redución a 1/3 a súa presenza no ensino que establece o decretazo contra o galego 79/2010; na exclusión do galego de grande parte dos sectores económicos e na discriminación consentida a galego-falantes en servizos de atención á clientela por parte de empresas que ademais de prestaren servizos en Galiza, extraen grande parte dos seus recursos.

Esta situación foi denunciada publicamente mesmo ante a comunidade internacional, e foi motivo dun apercibimento grave, por parte do Comité de expertos do Consello de Europa para a Carta Europea das Linguas, ao gobernos da Xunta e estatal.

A aprobación da Lei de normalización lingüística en 1983, sucedérona outros avances, mesmo acordos aparentemente asumidos por todas as forzas políticas (paralizados ou vulnerados polos gobernos do Partido Popular), como o Plan xeral de normalización da lingua galega de 2004 ou recentemente a Declaración de unidade a prol da normalización da lingua galega que, en xullo do 2015, impulsou a Mesa pola Normalización Lingüística.

Malia os incumprimentos reiterados, todos estes pasos foron o resultado da acción da sociedade galega, case sempre en solitario, a favor da súa lingua.

Porén, sentenzas como a recente do TSXG contra a ordenanza de uso do galego en Lugo, someten a escasa lexislación favorábel ao galego a unha interpretación abertamente contraria a todos os acordos conseguidos pola mobilización da sociedade en democracia. Utilizan as poucas ferramentas que temos, para negaren a existencia do idioma galego por si mesmo como lingua propia e plenamente oficial en Galiza, sen subordinacións, sen límites, en condicións de mínima igualdade.

Fronte as 500 disposicións disposicións legais que amparan e mesmo obrigan ao uso do español, as poucas que permiten a utilización do galego son utilizadas por sentenzas como a do TSXG para atacar calquera tentativa normalizadora. Por isto, ademais de políticas activas que sitúen o galego en todos os espazos da vida cotiá onde está excluída, precisamos mudanzas lexislativas que garantan o dereito a vivir en galego e eviten a utilización do poder xudicial para negarnos o dereito e a liberdade de vivirmos sempre en galego.

O idioma é a vida, di o verso de Manuel María, poeta e activista da lingua. E a vida dános a forza, o amor e a vontade de unidade que amosamos na manifestación do17 de maio, pois como di Manuel María : "O idioma é a patria/a esencia máis nosa,/ a creación común/ máis grande e poderosa."

# data[].attributes.attachment_link.title
O idioma é a vida. Manifesto do 17 de maio - Queremos Galego!

# data[].attributes.attachment_link.description
O idioma é a vida A lingua é a maior creación colectiva dun pobo, case a expresión máis clara da súa existencia e vontade de se desenvolver. A normalidade plena da lingua propia evidencia o desenvolvemento e a prosperidade do ... Sigue lendo →

# data[].attributes.headline
Compromiso maioritario das forzas políticas coa moción para o cumprimento da Carta Europea das Linguas e a derrogación do decreto contra o galego

# data[].attributes.subject
Compromiso maioritario das forzas políticas coa moción para o cumprimento da Carta Europea das Linguas e a derrogación do decreto contra o galego

# data[].attributes.attachment_link.readable_text
A Universidade de Santigo publica un vocabulario de termos criminolóxicos con máis de 2.000 entradas

Alma do canón, antehélice, asañamento, pegada, marcas de luvas ou iatroxenia son termos que deben usar os profesionais da criminoloxía que empreguen o galego como lingua de traballo. Todos eles, ata case 2.000, aparecen recollidos nun novo traballo terminográfico do Servizo de Normalización Lingüística da USC, editado nesta ocasión en colaboración co Instituto universitario de Criminoloxía, que leva máis de trinta anos impartindo docencia na USC e que aspira a impartir o grao, título oficial xa implantado en varias universidades españolas.

O Vocabulario de Criminoloxía recolle termos en galego e as súas equivalencias en español e inglés cos conceptos básicos dos diversos ámbitos das ciencias criminolóxicas aglutinadas ao redor dos seus obxectos de estudo como son o crime, a conduta desviada e o delicuente e a vítima.

Coordinado polos profesores da facultade de Dereito e do Instituto de Criminoloxía Gumersino Guinarte e Fernando Vázquez-Portomeñe e por Xusto Rodríguez Río, do SNL da USC, este é o sétimo volume da Colección Vocabularios Temáticos. A publicación pode descargarse de balde en formato .PDF ou mercarse a súa versión en papel.

# data[].attributes.attachment_link.title
Dous mil xeitos de cometer un crime en galego - GCiencia

# data[].attributes.attachment_link.description
Alma do canón, antehélice, asañamento, pegada, marcas de luvas ou iatroxenia son termos que deben usar os profesionais da criminoloxía que empreguen o galego como lingua de traballo. Todos eles, ata case 2.000, aparecen recollidos nun novo traballo terminográfico do Servizo de Normalización Lingüística da USC, editado nesta ocasión en colaboración co Instituto universitario de...

# data[].attributes.headline
NORMAS
ORTOGRÁFICAS E
MORFOLÓXICAS DO
IDIOMA GALEGO

# data[].attributes.subject
NORMAS
ORTOGRÁFICAS E
MORFOLÓXICAS DO
IDIOMA GALEGO

# data[].attributes.attachment_link.description
Cando no 2002 se aprobou a nova normativa do galego, que segue rexendo, incorporáronse algúns cambios en determinadas terminacións. Especialmente confusos foron os que pasaron de ser -ncia e -cia a -nza e -za. Por exemplo, perseverancia pasou a ser perseveranza e gracia e desgracia a graza e desgraza.

# data[].attributes.headline
A Deputación coruñesa declara o 2016 como Ano das Irmandades da Fala

# data[].attributes.subject
A Deputación coruñesa declara o 2016 como Ano das Irmandades da Fala

# data[].attributes.attachment_link.readable_text
O 2016 é, desde este pleno, o Ano das Irmandades da Fala para a Deputación da Coruña. Así foi decidido por votación no pleno que se desenvolveu esta sexta feira día 29 de xaneiro no que se aprobou por unanimidade unha declaración institucional que recoñece nas Irmandades a "cerna dun movemento social de reivindicación da lingua e da identidade nacional galega que mostrou unha nova forma de concibir o país, en tanto colocou por vez primeira Galiza como centro de decisión e como suxeito do seu devir social, cultural e político".

A Deputación quere conmemorar desta maneira o centenario dun movemento que naceu coa creación da Irmandade dos Amigos da Fala constituída nunha xuntanza o 18 de maio de 1916 na Rúa Real número 38 da cidade da Coruña.
Exposición e programa de actividades
A Deputación da Coruña convértese na primeira institución neste ano en recoñecer oficialmente o centenario das Irmandades da Fala e esa vontade está recollida na declaración institucional en que recolle a necesidade de "garantir o compromiso das institucións públicas coa súa celebración, difundindo na sociedade actual o coñecemento do seu legado histórico". O Parlamento de Galiza aprobara a declaración por unanimidade o 29 de abril de 2015.

"As Irmandades defenderon unha "autonomía integral" dentro dunha federación ibérica en igualdade de relacións con Portugal, o ingreso das nacionalidades da península na Liga das Nacións, a comarcalización do país e a constitución dun Parlamento e dun Goberno propios que exerzan o poder galego", recoñece o texto aprobado polo pleno que converte á Deputación da Coruña nunha das primeiras institucións en recoñecer oficialmente o centenario das Irmandades.

O acordo plenario compromete á Deputación desenvolver un programa de actividades conducentes a divulgar o coñecemento do labor das Irmandades e, neste sentido, desde a área de Cultura estase a traballar en colaboración co Museo do Pobo Galego, a Real Academia Galega e o apoio doutras fundacións e entidades nunha exposición que visitará as sete cidades galegas e difundirá o legado dun movemento que desenvolveu un "encomiábel labor, animado polo propósito de traballar pola consecución dunha Galicia culta, libre, xusta e comprometida consigo mesma".

A declaración institucional lembra que figuras como Antón e Ramón Vilar Ponte, Xohán Vicente Viqueira, Ramón Cabanillas, María Miramontes, Xaime Quintanilla, Otero Pedrayo ou Vicente Risco participaron deste movemento que se espallou desde a Coruña por toda Galiza con numerosas iniciativas culturais, lingüísticas e políticas.

# data[].attributes.attachment_link.title
A Deputación coruñesa declara o 2016 como Ano das Irmandades da Fala

# data[].attributes.attachment_link.description
A Deputación da Coruña aprobou hoxe sexta feira, por unanimidade dos grupos políticos, a declaración do 2016 como Ano das Irmandades da Fala. Comprométese a desenvolver un programa de actividades para difundir e dar a coñecer a súa dimensión histórica e o seu papel no "que hoxe somos como pobo e cultura".

# data[].attributes.headline
PÁXINA DA MESA POLA NORMALIZACIÓN LINGÜÍSTICA

# data[].attributes.subject
PÁXINA DA MESA POLA NORMALIZACIÓN LINGÜÍSTICA

# data[].attributes.attachment_link.readable_text
Noticias Noticias da Mesa Queremos Galego

Reivindicarán o esforzo de miles de persoas e colectivos para normalizar a lingua fronte ao 155 lingüístico da Xunta Marcos Maceira "É o pobo galego quen mantén a lingua viva, en solitario, e quen exerce as obrigas da Xunta de Galiza e coa mobilización diaria consegue avances" Santiago de Compostela, 23 de abril de [...]

# data[].attributes.attachment_link.description
Noticias Noticias da Mesa Queremos Galego Reivindicarán o esforzo de miles de persoas e colectivos para normalizar a lingua fronte ao 155 lingüístico da Xunta Marcos Maceira "É o pobo galego quen mantén a lingua viva, en solitario, e quen exerce as obrigas da Xunta de Galiza e coa mobilización diaria consegue avances" Santiago de Compostela, 23 de abril de [...]

# data[].attributes.headline
O Consello de Europa insta “encarecidamente” á Xunta a impulsar o galego no ensino

# data[].attributes.subject
O Consello de Europa insta “encarecidamente” á Xunta a impulsar o galego no ensino

# data[].attributes.body
O Consello de Ministros insta á Xunta e ao Goberno Español a cumpriren coas obrigas da Carta Europea das Linguas en relación ao uso do galego en ámbitos como o ensino a xustiza, a administración ou medios de comunicación